open-index/open-wikipedia-markdown huggingface dataset:
Täpläsalamanteri

**Täpläsalamanteri** (*Ambystoma maculatum*) on *[[Ambystoma]]*-sukuun kuuluva pyrstösammakkolaji. Se liikkuu enimmäkseen öisin ja oleskelee päivisin maan alla.

## Ulkonäkö ja koko
Aikuisen yksilön pituus on noin 15–25&nbsp;senttiä. Keskiruumis on tukeva. Väriltään se on joko musta, sinertävän musta, tummanharmaa tai tummanruskea. Sen ihossa olevat keltaisen tai oranssin väriset pilkut jatkuvat aina hännäntyveen saakka. Pään lähellä sijaitsevat pilkut ovat, joillakin populaatioilla, tummemman sävyisempiä verrattuna muualla ruumista sijaitseviin pilkkuihin. Raajat ovat lyhyet.

## Levinneisyys ja elinympäristö
Täpläsalamanteria tavataan Pohjois-Amerikan itäosassa ja eteläisessä Kanadassa. Sitä esiintyy metsissä.

## Lisääntyminen
Naaras munii veteen, oksien päälle keväällä. Yksilöt palaavat parittelemaan aina samaan paikkaan.

## Ravinto
Täpläsalamanterin ruokavalio koostuu pääosin hyönteisistä, madoista, etanoista, hämähäkeistä, tuhatjalkaisista, sekä muista sammakkoeläimistä. 

## Lähteet
* "ADW: ''Ambystoma maculatum''." *Animal Diversity Web.* Viitattu 13.7.2017 
* Petranka, J.W (1998). *Salamanders of the United States and Canada*. Smithsonian Institution Press. 
* Spotted Salamander | National Geographic 11.11.2010. Viitattu 13.7.2017  

### Viitteet
Jon Landau

**Jon Landau** (23. heinäkuuta 1960 New York City, New York – 5. heinäkuuta 2024) oli yhdysvaltalainen elokuvatuottaja.

## Elämäkerta
Jon Landau syntyi juutalaiseen perheeseen New Yorkissa. Hänen vanhempansa Edie ja Ely Landau olivat myös elokuvatuottajia. Hän ei saanut perinteistä juutalaista kasvatusta eikä esimerkiksi käynyt bar mitsvaa.

Landau opiskeli USC School of Cinematic Artsissa, ja hän toimi 1990-luvulla Twentieth Century Foxin elokuvatuotantojen varatoimitusjohtajana. Yhtiö teki 1995 sopimuksen James Cameronin Lightstorm Entertainmentin kanssa.

Landau ja Cameron tekivät yhteistyötä 27 vuoden ajan. Heidän ensimmäinen elokuvansa oli *[[Titanic (vuoden 1997 elokuva)|Titanic]]* (1997). Se tuotti ensimmäisenä elokuvana yli miljardia dollaria, ja Landau sai elokuvasta sen tuottajana parhaan elokuvan Oscarin.

*Titanicin* ennätyksen rikkoi Landaun tuottama ja Cameronin ohjaama *[[Avatar (elokuva)|Avatar]]* (2009). Landau keskittyi 2020-luvulla *Avatarin* jatko-osiin sekä sarjaan liittyviin muihin tuotteisiin. Hän oli tuottamassa jatko-osaa **' (2022), ja hänen piti tuottaa myös kolme muuta jatko-osaa. Landau oli myös neuvonantajana videopelissä **' ja MMO-peliä **'.

Landau kuoli [[syöpä]]än 5. heinäkuuta 2024.

== Filmografia ==
* ''[[Campus Man]]'' (1987)
* ''[[Kulti, kutistin kakarat]]'' (1989)
* ''[[Dick Tracy (elokuva)|Dick Tracy]]'' (1990)
* ''[[Titanic (vuoden 1997 elokuva)|Titanic]]'' (1997)
* ''[[Solaris (vuoden 2002 elokuva)|Solaris]]'' (2002)
* ''[[Avatar (elokuva)|Avatar]]'' (2009)
* **' (2019)
* ** (2022)

## Lähteet

## Aiheesta muualla
*
Naniwa-ku

**Naniwa-ku** () on yksi Osakan kaupungin 24:stä suuralueesta. Se sijaitsee kaupungin keskiosassa ja rajautuu pohjoisessa Dōtonbori- ja lännessä Kizujokeen. Merkittävä Namban rautatieasema sijaitsee suuralueen pohjoisosassa ja se on siten osa Osakan eteläistä keskusta-aluetta. Suuralueen pinta-ala on 4,37 neliökilometriä ja siellä on 63&nbsp;382 asukasta (vuonna 2012).

Suuralue sijaitsee liikenteellisesti keskeisellä paikalla, ja siellä onkin sen vuoksi toiminut pitkään pieniä ja keskisuuria kauppa- ja teollisuusyrityksiä. Merkittäviä kaupunginosia ovat Tokion Akihabaraa vastaava elektroniikkakaupan Denden Town ja retroviihdealue Shinsekai, jonka keskellä kohoaa yksi Osakan maamerkeistä, alun perin vuonna 1912 rakennettu Tsūtenkaku-torni. Tällä alueella sijaitsee myös perinteinen Janjan yokochō -kauppakuja. Muita merkittäviä ostospaikkoja ovat Namba City- ja Namba Parks -kauppakeskukset. Hakihaki Town on vuorostaan alue, johon on keskittynyt yli sata jalkineliikettä.

Naniwa-kun alueella sijaitsee useita nähtävyyksiä. Merkittävin pyhäkkö on Imamiya Ebisu-jinja, jossa järjestetään tammikuisin suosittu Tōka Ebisu -festivaali. Sen historia ulottuu Edo-kaudelle. Gansen-jin temppeli tunnetaan vuorostaan kivipuutarhastaan. Museoista suuralueella sijaitsee Osakan ihmisoikeusmuseo Liberty Osaka. Urheilu- ja huvittelumahdollisuuksia tarjoavat Osakan prefektuurin urheiluhalli, Naniwan urheilukeskus uima- ja luisteluhalleineen ja kahdeksankulmion muotoinen Minatomachi River Place -kompleksi, johon kuuluu 1&nbsp;500 paikan Namba Hatch -konserttisali.

Naniwan aluetta palvelevat Osakan metron Midōsuji-linja, Sakaisuji-linja, Sennichimae-linja ja Yotsubashi-linja, JR Nishi-Nihonin Osakan ympyrälinja ja Kansai-päälinja, Nankai-rautateiden Nankai-päälinja ja Kōya-linja, Hanshin-rautateiden Namba-linja sekä Hankai-raitioteiden Hankai-linja. Lisäksi suuri Osaka City Air Terminal (OCAT) -bussiterminaali sijaitsee alueella.

## Lähteet

## Aiheesta muualla

*Naniwan suuralueen internetsivut
Josif Gurko

**Josif** (**Iosif**) **Vladimirovitš Gurko** (, , 28. heinäkuuta (J: 16. heinäkuuta) 1828 Novgorod – 28. tammikuuta (J: 15. tammikuuta) 1901 Tverin kuvernementti) oli venäläinen sotamarsalkka, joka ansioitui komentajana Turkin sodassa 1877–1878.

Gurkon sotilasura alkoi 1846 kornettina henkikaartin husaarirykmentissä. Hän yleni 1866 ratsuväkirykmentin komentajaksi, 1867 kenraalimajuriksi, 1874 prikaatinkomentajaksi ja divisioonankomentajaksi sekä 1876 kenraaliluutnantiksi.

Turkin sodan alussa heinäkuussa 1877, Venäjän armeijan tultua Tonavan yli Bulgariaan, Gurko sai johdettavakseen kymmenen pataljoonan suuruisen erikoisosaston ja tehtäväkseen ylittää Balkanvuoret ja hyökätä Adrianopoliin. Kuljettuaan aluksi vuorten yli Hainköj-solan kautta hän sai vallattua tärkeän Šipkansolan ja heinäkuun lopussa edelleen Nova Zagoran, mutta turkkilaisen Suleiman paššan häthätää koottu armeija esti häntä pääsemästä Stara Zagoraan. Kun Venäjän pääarmeija epäonnistui 30. heinäkuuta yrityksessä vallata Plevnan linnoitus, Gurkon eteentyönnetyn osaston asema kävi uhanalaiseksi, ja hän joutui perääntymään takaisin Balkanvuorten yli samaa reittiä kuin oli tullutkin.

Lokakuussa 1877 venäläiset saivat vahvistuksia, ja Gurko asetettiin johtamaan uutta kahdesta jalkaväkidivisioonasta ja 11 ratsuväkiprikaatista koottua osastoa, joka onnistui kuukausien taistelujen jälkeen katkaisemaan Plevnan ja Sofian välisen huoltotien valtaamalla Gornyi Dubnjakin, Telišin ja Dolnyi Dubnjakin, ja siten saattamaan Plevnan täydellisesti saarroksiin. Gurko vei seuraavaksi armeijansa etelään, ja Plevnan antauduttua hän ylitti vuodenvaihteessa Balkanvuoret uudelleen, tällä kertaa Arab Konakin solan kautta. Sen jälkeen hän valtasi Sofian ja löi lopuksi Suleiman paššan Filippopolin taistelussa.

Turkin sodan jälkeen Gurko ylennettiin kenraaliksi ja keisarilliseksi kenraaliadjutantiksi. Vuonna 1879 hänestä tehtiin Pietarin alueen sotilaskuvernööri, 1882 Odessan sotilaspiirin kenraalikuvernööri ja 1883 Varsovan sotilaspiirin ylipäällikkö sekä Veikselin departementin (eli entisen Puolan) kenraalikuvernööri. Jäädessään eläkkeelle tästä tehtävästä vuonna 1894 Gurko ylennettiin sotamarsalkaksi.

Josif Gurkon poika oli ensimmäisessä maailmansodassa komentajana toiminut kenraali Vasili Gurko.

## Lähteet

## Aiheesta muualla
Jagdgeschwader 26 ”Schlageter”

**Jagdgeschwader 26 ”Schlageter”** (JG 26) oli Saksan ilmavoimien kuuluisimpia hävittäjälentorykmenttejä toisessa maailmansodassa. Vaikka Saksan ilmavoimissa ei virallisesti ollut ”eliittiyksikköjä”, JG 26:ta pidetään sellaisena. Liittoutuneet kutsuivat JG 26:ta lempinimellä ”Abbevillen pojat”.

## Syntyvaiheet
Hävittärykmentin perustettiin erottamalla JG 134:stä kolmas laivue III/JG 134 omaksi alun perin Reininmaan hävittäjäyksiköksi, josta laajennettiin 11. tammikuuta 1937 hävittäjärykmentti, ja sen perustamistunnukseksi annettiin JG 234. Vuonna 1937 se muutettiin JG 132:ksi. Koska JG 132:lla oli ollut merkittävä osuus Reininmaan palautuksessa, ehdotettiin hävittäjäyksiköille lempinimiä paikallisen saksalaisen kansallissankarin mukaan. Luftwaffen johto suhtautui ehdotukseen suopeasti, ja 11. joulukuuta JG 132 sai virallisen lempinimen ”Schlageter” ranskalaisten 26. toukokuuta 1923 sabotaasista kuolemaantuomitun saksalaisen patriootin Albert Leo Schlageterin mukaan. 1. toukokuuta 1939 Luftwaffen lentorykmenttien numerointi muutettiin, jolloin JG 132:sta tuli JG 26 ”Schlageter”. Rykmentti oli koko olemassaolonsa ajan sijoitettuna länsirintamalle. Sen koneet lensivät viimeisen operatiivisen lentonsa 4. toukokuuta 1945, ja yksikkö antautui 6. toukokuuta briteille Flensburgin lentotukikohdassa.

## Abbevillen pojat
Hävittärykmentti 26 tunnetaan usein liittoutuneiden historiikeissä ja lentäjien kirjoituksissa ”Abbevillen poikina”. Nimitystä saatettiin joskus käyttää kaikkia aggressiivisesti ja taitavasti taisteleviin saksalaishävittäjä muodostelmiin, mutta yleensä tarkoitettiin juuri JG 26:ta. Tosin JG 26 siirtyi käyttämään Abbeville-Drucatin lentokenttää vasta joulukuussa 1940, koska lähempänä kanaalia olleet lentokentät vettyivät lähes käyttäkelvottomiksi syystalven sateissa.

## JG 26:n komentajat
Rykmentinkomentajat:
* Eversti Eduard Ritter von Schleich, 1. marraskuuta 1938 – 9. joulukuuta 1939
* Majuri Hans Hugo Witt, 14. joulukuuta 1939 – 23. kesäkuuta 1940
* Majuri Gotthard Handrick, 24. kesäkuuta – 21. elokuuta 1940
* Majuri Adolf Galland, 22. elokuuta 1940 – 5. joulukuuta 1941
* Majuri Gerhard Schöpfel, 6. joulukuuta 1941 – 10. tammikuuta 1943
* Everstiluutnantti Josef Priller, 11. tammikuuta 1943 – 27. tammikuuta 1945
* Majuri Franz Götz, 28. tammikuuta – 7. toukokuuta 1945

## JG 26:n tappio- ja voittoilmoitukset
Schlageter rykmentin tappiotilastot ovat kattavat, ja niitä täydennetään edelleen, kun esimerkiksi kadoinneiksi ilmoitettuja tunnistetaan. Rykmentti menetti sodassa 763 kaatunutta ja kadonnutta lentäjää ja 67 lentäjää sotavankeina. Henkilömenetysten suhde oli 631 henkilöä taistelutilanteissa ja 132 henkilöä onnettomuuksissa.
:

## Lähteet
* 
* 

### Viitteet
Anita Armfelt

**Anita Helena Armfelt**, o. s. *Wasastjerna* (12. tammikuuta 1909 Turku – 13. syyskuuta 1988) oli suomalainen ruotsin kielellä kirjoittanut kirjailija.

Anita Armfeltin vanhemmat olivat Viktor Waldemar Wasastjerna (1879–1941) ja Ebba Hildegard Öhrbom (1879–1951). Hän oli naimisissa kreivi Carl-Gustaf August Magnus Armfeltin (1897–1970) kanssa, joka omisti Vuorentaan kartanon Halikossa.

## Teoksia
* *Väntan* : romaani. Schildt, Helsingfors 1954
* *Väntrummet* : kuunnelma. Radioteatern 1960

## Lähteet
* 
* Kirjasampo.fi : Anita Armfelt
* SLS's dramadatabas Daniel : Anita Armfelt 
* Martti Strangin GeneaNet-tietokanta : Anita Helena Wasastjerna
* Anneli Kotisaari : Isak Erik Erikinpoika Tigerstedt o.s. Falander s. 24.6.1686 Turku ja hänen jälkeläisiään yhteensä 196 taulua, taulu 50 : Carl-Gustaf August Magnus Armfelt
Abeno Harukas

**Abeno Harukas** on pilvenpiirtäjä Japanin Osakan kaupungissa. Se valmistui vuonna 2014. Rakennuksen korkeus on 300 metriä, joten se on Japanin korkein pilvenpiirtäjä.

Rakennuksen suunnitteli arkkitehti Pelli Clark. Rakennustyöt alkoivat vuonna 2010.

Rakennuksen suunnittelussa otettiin huomioon ympäristönäkökohtia. Siihen sisältyy kattopuutarhoita ja oma voimala, jossa biojätteistä tuotetaan metaania ja siitä energiaa.

Rakennuksen alaosassa on Ōsaka-Abenobashin rautatieasema ja pysäköintitiloja. Näiden päällä on tavaratalo, taidemuseo, toimistoja, 360-huoneen hotelli ja ylimpänä näköalatasanne.

## Lähteet

## Aiheesta muualla
Blainville-Boisbriand Armada

**Blainville-Boisbriand Armada** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre d'Excellence Sports Rousseau Boisbriandissa, Quebecissa.

## Joukkue kaudella 2025-2026

*Lähde: EliteProspects*

## Valmennus & Joukkueenjohto
* **Päävalmentaja:** Mathieu Turcotte 
* **Apuvalmentaja:** Kevin Bergin 
* **Apuvalmentaja:** Yan-Cédric Gaudreault 
* **Maalivahtivalmentaja:** Nathan Craze 
* **Kehitysvalmentaja (hyökkääjät) & Joukkueenjohtaja:** Philippe Dupuis 
* **Kehitysvalmentaja (puolustajat):** Maxim Noreau 
* **Kehitysvalmentaja (hyökkääjät):** Jason Pominville 
* **Huoltopäällikkö:** Simon Gilbert 
* **Puheenjohtaja:** Pierre Leduc 
* **Toimitusjohtaja:** Olivier Picard 
* **Apulaistoimitusjohtaja:** Dany Gauthier 

*Lähde: EliteProspects*

## Lähteet

## Aiheesta muualla
* Blainville-Boisbriand Armadan verkkosivut 
* Blainville-Boisbriand Armadan EliteProspects sivut
Sarah Paulson

**Sarah Catharine Paulson** (s. 17. joulukuuta 1974 Tampa, Florida) on yhdysvaltalainen näyttelijä. Hänet tunnetaan muun muassa rooleistaan televisiosarjoissa *[[Studio 60]]* ja *[[American Horror Story]]* sekä elokuvissa *[[Pelin henki (vuoden 2012 elokuva)|Pelin henki]]*, *[[Mitä nainen haluaa]]*, *[[Mud (vuoden 2012 elokuva)|Mud]]*, *[[12 Years a Slave]]* ja *[[Carol (elokuva)|Carol]]*. Vuonna 2016 Paulson näytteli rikossarjassa *[[The People v. O.J. Simpson: American Crime Story]]*, josta hänet palkittiin parhaan naispääosan Emmyllä. Hän saanut kaksi Golden Globe -ehdokkuutta ja viisi Primetime Emmy -ehdokkuutta työstään televisio-ohjelmissa.

## Yksityiselämä
Sarah Paulson on seurustellut vuodesta 2015 Holland Taylorin kanssa. He eivät ole naimisissa eivätkä asu yhdessä.

## Filmografia
### Elokuvat

### Televisio

## Lähteet

## Aiheesta muualla
*
Drummondville Voltigeurs

**Drummondville Voltigeurs** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Marcel Dionne Drummondvillessa, Quebecissa.

## Joukkue kaudella 2025-2026

*Lähde: EliteProspects*

## Valmennus & Joukkueenjohto
* **Päävalmentaja:** Sylvain Favreau 
* **Apuvalmentaja:** Julien Desrosiers 
* **Apuvalmentaja:** Mathieu Gravel 
* **Maalivahtivalmentaja:** Olivier Michaud 
* **Taitovalmentaja:** Nathaniel Marx 
* **Huoltopäällikkö:** Samuel Bourget 
* **Puheenjohtaja:** Eric Verrier 
* **Varapuheenjohtaja:** Stéphan Leblanc 
* **Toimitusjohtaja:** Yanick Lemay 
* **Apulaistoimitusjohtaja:** Steve Ahern 
* **Kykyjenetsinnänjohtaja:** Jean-Sébastien Perron 

*Lähde: EliteProspects*

## Lähteet

## Aiheesta muualla
* Drummondville Voltigeursin verkkosivut 
* Drummondville Voltigeursin EliteProspects sivut
Hankyū-rautatiet

**Hankyū-rautatiet** () on japanilainen rautatieyhtiö, joka toimii Kansain seudulla Keihanshinin metropolialueella. Se luetaan suurten yksityisten rautatieyhtiöiden (*ōte-shitetsu*) joukkoon. Hankyūn rautatielinjojen yhteispituus on 143,6 kilometriä, ja se kuljettaa vuosittain noin 650 miljoonaa matkustajaa (vuonna 2017). Asemia sillä on käytössään 90 kappaletta. Rautatieliikenteen lisäksi yritys harjoittaa vapaa-ajan- ja kiinteistönvälitysliiketoimintaa. Se on osa Hankyū Hanshin Holdings -ryhmää, johon kuuluu lukuisia muita yrityksiä, mukaan lukien Hanshin-rautatiet.

Yhtiöllä on 3&nbsp;011 työntekijää (vuonna 2017). Sen pääkonttori sijaitsee Osakan kaupungin Kitan suuralueella.

## Historia
Hankyū-rautateiden edeltäjän Minoo-Arima-pikaraitiotien () perusti Ichizō Kobayashi lokakuussa 1907. Se aloitti liikennöinnin Takarazuka- ja Minoo-linjoilla vuonna 1910.

## Linjat
Hankyū-rautateiden verkosto liittää toisiinsa Osakan, Kōben ja Kioton suurkaupungit. Merkittävin terminaali on Osakan keskustan pohjoispuolella sijaitseva Umedan rautatieasema; sinne päättyvät kolme päälinjaa liittävät Osakan Kōbeen, Takarazukaan ja Kiotoon. Näillä linjoilla on useita haaralinjoja. Hankyū harjoittaa läpiajoliikennettä muiden rautatieyhtiöiden linjoille, kuten Osakan metron Sakaisuji-linjalle.

## Lähteet

## Aiheesta muualla

*Yhtiön internetsivut
Sherbrooke Phoenix

**Sherbrooke Phoenix** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Palais des sports Léopold-Drolet Sherbrookessa, Quebecissa. 

## Joukkue

*Lähde: EliteProspects*

## Valmennus & Joukkueenjohto
* **Päävalmentaja:** Gilles Bouchard 
* **Apuvalmentaja:** Jonathan Deschênes 
* **Apuvalmentaja:** Shawn Lanoue 
* **Maalivahtivalmentaja:** Olivier Gervais 
* **Videovalmentaja:** Antoine Rosa-Houle 
* **Fysiikkavalmentaja:** Guillaume Groulx 
* **Huoltopäällikkö:** William Drover 
* **Toimitusjohtaja:** Philippe Sauvé 

*Lähde: EliteProspects*

## Lähteet

## Aiheesta muualla
* Sherbrooke Phoenixin verkkosivut 
* Sherbrooke Phoenixin EliteProspects-sivut
Acadie–Bathurst Titan

**Acadie–Bathurst Titan** on kanadalainen juniorijääkiekkojoukkue. 
Se pelaa Ligue de hockey junior majeur du Québecissa eli LHJMQ:ssa. 
Joukkueen kotiareena on K. C. Irving Regional Centre Bathurstissa, New Brunswickissa.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Gordie Dwyer 
* **Apuvalmentaja:** Dylan Beston 
* **Apuvalmentaja:** Keenan Reynolds 
* **Maalivahtivalmentaja:** Kyle MacDonald 
* **Videovalmentaja & Jääkiekkotoiminnanjohtaja:** Matthew Smith 
* **Fysiikkavalmentaja:** Corey Nicholls-Cave 
* **Huoltopäällikkö:** Tyler Jay 
* **Puheenjohtaja:** Serge Thériault 

*Lähde: EliteProspects*

## Lähteet

## Aiheesta muualla
* Acadie–Bathurst Titanin verkkosivut   /
Amerikamura

**Amerikamura** on etenkin nuorison suosima ostosalue Osakassa. Sitä on verrattu Tokion Harajukuun.

Alueella on vanhoja makasiinejä, jotka remontoitiin 1970-luvulla myymälöiksi. Niissä myytiin Yhdysvaltojen länsirannikolta tullutta tavaraa kuten vaatteita ja äänilevyjä. Suuri osa tavarasta on edelleenkin käytettyä. Tiedotusvälineissä paikkaa alettiin kutsua Amerikamuraksi, ”Amerikka-kyläksi”. Nykyisin alueella on myös trendikkäitä baareja ja muuta yöelämää.

Amerikamuran keskus on  kolmionmuotoinen Sankaku-puistikko, jossa on viikonloppuisin katuesiintyjiä ja kirpputoreja.

## Lähteet

## Aiheesta muualla
Baie-Comeau Drakkar

**Baie-Comeau Drakkar** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Henry-Leonard Baie-Comeaussa, Quebecissa.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Jean-François Grégoire 
* **Apuvalmentaja:** Patrice Bosch 
* **Apuvalmentaja:** Daniel Corso 
* **Maalivahtivalmentaja:** Éric Roy 
* **Videovalmentaja:** Alexandre Daneau 
* **Fysiikkavalmentaja:** Amy Barrette 
* **Huoltopäällikkö:** Brian St.Louis 
* **Apulaistoimitusjohtaja:** Mario Durocher 
* **Pelaajakehitysjohtaja:** Jonathan Barolet 

*Lähde: EliteProspects*

## Lähteet

## Aiheesta muualla
* Baie-Comeau Drakkarin verkkosivut  
* Baie-Comeau Drakkarin EliteProspects sivut
Vasili Gurko

**Vasili Iosifovitš Gurko** (; 20. toukokuuta (J: 8. toukokuuta) 1864 – 11. marraskuuta 1937 Rooma, Italia) oli venäläinen kenraali, joka toimi ensimmäisen maailmansodan aikana rintamakomentajana, lokakuusta 1916 maaliskuuhun 1917 tsaarinajan viimeisenä pääesikunnan päällikkönä sekä maaliskuusta kesäkuuhun 1917 Venäjän armeijan ylipäällikkönä.

Vasili Gurkon isä oli kuuluisa sotamarsalkka Josif Gurko. Oltuaan aluksi paašipoikana hänestä tuli 1865 Grodnon husaarirykmentin upseeri ja myöhemmin hän kävi myös yleisesikuntakatemian. Buurisodan aikana 1899–1900 Gurko toimi Venäjän sotilasattašeana ja -neuvonantajana buuriarmeijan puolella. Venäjän–Japanin sodassa 1904–1905 hän komensi ratsuväkiprikaatia. Hän johti myös 1910–1911 toiminutta komiteaa, joka toimitti jälkimmäisen sodan virallisen historian. Vuonna 1911 hänet ylennettiin kenraaliluutnantiksi ja nimitettiin ensimmäisen ratsuväkidivisioonan komentajaksi. Ensimmäistä maailmansotaa edeltäneinä vuosina Gurko tunnettiin armeijan uudistamisen kannattajana ja hän oli yhteistyössä oktobristipoliitikko Aleksandr Gutškovin kanssa.

Maailmansodan puhjettua Gurkon divisioona liitettiin kenraali Paul von Rennenkampfin joukkoihin ja hän osallistui tämän hyökkäykseen Itä-Preussiin sekä Łódźin taisteluun marraskuussa 1914. Sen jälkeen Gurko toimi kenraali Mihail Aleksejevin esikuntapäällikkönä ja maaliskuusta 1915 kuudennen armeijakunnan komentajana, johtaen venäläisten vastahyökkäystä Bolimówin taistelussa. Myöhemmin hän komensi viidettä armeijaa. Aleksejevin saatua sydänkohtauksen Gurko nimitettiin marraskuussa 1916 pääesikunnan vt. päälliköksi ja hän ryhtyi johtamaan operaatioiden suunnittelua stavkassa. Tsaari Nikolai II:n vastahakoisuus hankaloitti hänen pyrkimyksiään tehostaa armeijan toimintaa. Helmikuun vallankumouksen myötä Gurkosta tuli maaliskuussa 1917 myös vt. ylipäällikkö Venäjän länsirintamalla. Hän joutui kuitenkin pian erimielisyyksiin väliaikaisen hallituksen ja sotaministeri Aleksandr Kerenskin kanssa, sillä hän ei pitänyt heikentyneen armeijan komentamista hyökkäykseen viisaana. Niinpä Gurko erotettiin Kerenskin hyökkäyksen alla kesäkuussa 1917.

Gurko alennettiin divisioonankomentajaksi ja pidätettiin heinäkuussa 1917 koska hän oli ollut yhteydessä syrjäytettyyn tsaariin. Hänet kuitenkin päästettiin pian vapaaksi ja syksyllä 1917 hän poistui Venäjältä Arkangelin kautta. Sen jälkeen hän muutti maanpakolaiseksi Englantiin ja sittemmin Italiaan. Vuonna 1919 hänelle tarjottiin mahdollisuutta tulla komentajaksi sisällissodan valkoiseen armeijaan, mutta hän kieltäytyi.

## Lähteet
Chicoutimi Saguenéens

**Chicoutimi Saguenéens** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Georges-Vézina Saguenayssa, Quebecissa.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Yanick Jean 
* **Apuvalmentaja:** Félix Bibeau 
* **Apuvalmentaja:** Olivier Bouchard 
* **Maalivahtivalmentaja:** Alex Carrier 
* **Videovalmentaja:** Enrick Corneau 
* **Huoltopäällikkö:** Denis Tremblay 
* **Jääkiekkotoiminnanjohtaja:** Rénald Nepton 
* **Apulaistoimitusjohtaja:** Bryan Lizotte 
* **Apulaistoimitusjohtaja:** Ritchie Thibeau 

*Lähde: EliteProspects*

## Lähteet

## Aiheesta muualla
* Chicoutimi Saguenéensin verkkosivut 
* Chicoutimi Saguenéensin EliteProspects sivut
Remparts de Québec

**Remparts de Québec** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Vidéotron Quebecin kaupungissa, Quebecissa.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja:** Éric Veilleux 
* **Apuvalmentaja:** Éric Lavigne 
* **Apuvalmentaja:** David Rodrigue 
* **Maalivahtivalmentaja:** Pascal Lizotte 
* **Videovalmentaja:** Jérémy Manseau 
* **Taitovalmentaja:** Paul Boutilier 
* **Huoltopäällikkö:** Stéphane Savard 
* **Toimitusjohtaja:** Simon Gagné 
* **Apulaistoimitusjohtaja:** Nicole Bouchard 
* **Apulaistoimitusjohtaja & Pääkykyjenetsijä:** Marc Chamard 

*Lähde: EliteProspects*

## Lähteet

## Aiheesta muualla

* Remparts de Québecin verkkosivut
Shawinigan Cataractes

**Shawinigan Cataractes** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Gervais Auto Shawiniganissa, Quebecissa. 

## Joukkue

*Lähde: EliteProspects*

## Valmennus & Joukkueenjohto
* **Päävalmentaja:** Daniel Renaud 
* **Apuvalmentaja:** Eric Bouchard 
* **Apuvalmentaja & Pelaajakehitysjohtaja:** Pascal Dupuis 
* **Maalivahtivalmentaja:** Steve Mongrain 
* **Videovalmentaja:** Tristan Mondou 
* **Huoltopäällikkö:** René Arbour 
* **Toimitusjohtaja:** Martin Mondou 
* **Apulaistoimitusjohtaja:** Mario Carrière 

*Lähde: EliteProspects*

## Lähteet

## Aiheesta muualla
* Shawinigan Cataractesin verkkosivut
Osaka Evessa

**Osaka Evessa** () on japanilainen koripalloseura Osakasta. Seura pelaa nykyisin Japanin pääsarjassa, B.Leaguessa.

## Historia
Seura perustettiin vuonna 2005, jolloin myös bj league perustettiin. Heti sarjan ensimmäisellä pelikaudella 2005–2006 Evessa voitti sekä runkosarjan että lopulta myös kauden mestaruuden. Myös seuraavina kahtena kautena seura voitti niin ikään runkosarjan ja kauden mestaruuden. Kausina 2008–2009 sekä 2010–2011 Evessa oli divisioonansa toinen ja eteni molempina kausina välieriin asti. Kaudella 2012–2013 Evessa sijoittui divisioonassaan seitsemänneksi, joka oli sen seurahistorian huonoin sijoitus.

## Lähteet

## Aiheesta muualla
*Virallinen kotisivu
Kyōbashin rautatieasema

**Kyōbashin rautatieasema** on asema Osakassa kaupunkia kiertävän Osakan ympyrälinjan  varrella. Se on raideliikenteen solmukohta jossa  yhdistyy kolme asemaa: JR Westin ympyrälinjan asema, yksityisen Keihan-yhtiön asema ja Kyōbashin metroasema. Asemalla on myös ostoskeskus Keihanin aseman yhteydessä.

JR avasi aseman Kyōbashissa vuonna 1895. Keihanin junat Kiotosta Osakan keskustaan alkoivat pysähtyä Kyōbashissa vuonna 1910.

Kyōbashin rautatieasema tunnetaan monista ruokapaikoistaan Higashi-kadun varrella. Lukuisat työmatkalaiset pysähtyvät siellä sekä aamiaiselle että työpäivän jälkeen. 

Toisen maailmansodan aikana olleissa Osakan pommituksissa yksi pommi osui myös Kyōbashin rautatieasemalle. Pommin aiheuttamana 700-800 asemalla ollutta ihmistä sai surmansa.

## Lähteet

## Aiheesta muualla
Victoriaville Tigres

**Victoriaville Tigres** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Colisée Desjardins Victoriavillessa, Quebecissa. 

## Joukkue kaudella 2025-2026

*Lähde: EliteProspects*

## Valmennus & Joukkueenjohto
* **Päävalmentaja:** Carl Mallette 
* **Apuvalmentaja:** Mike MacLure 
* **Apuvalmentaja:** Rémi Royer 
* **Maalivahtivalmentaja:** Marco Raimondo 
* **Videovalmentaja & Joukkueenjohtaja:** Cédrik Cabana 
* **Fysiikkavalmentaja:** Raphaël Boudreau 
* **Huoltopäällikkö:** Christian Tremblay 
* **Toimitusjohtaja:** Kevin Cloutier 
* **Apulaistoimitusjohtaja:** Martin Chouinard 
* **Pelaajakehitysjohtaja:** Danny Groulx 

*Lähde: EliteProspects*

## Lähteet

## Aiheesta muualla
*Victoriaville Tigresin verkkosivut
Luettelo televisiosarjan Downton Abbeyn saamista palkinnoista ja ehdokkuuksista

***[[Downton Abbey]]*** on brittiläinen televisiosarja, jonka on luonut Julian Fellowes. Sarja on palkittu muun muassa parhaan minisarjan Primetime Emmyllä sekä Golden Globella.

## Palkinnot ja ehdokkuudet
Plevnan piiritys

**Plevnan piiritys** oli 20. heinäkuuta – 10. joulukuuta 1877 tapahtunut piiritys, joka oli yksi Venäjän ja Turkin välisen sodan keskeisimpiä operaatioita. Venäjän armeija yritti kolmesti huonolla menestyksellä vallata pohjoisessa Bulgariassa sijainneen linnoitetun Plevnan (nykyinen Pleven) kaupungin, jota turkkilaisen Osman paššan joukot pitivät hallussaan. Osman antautui lopulta useita kuukausia kestäneen piirityksen jälkeen. Piiritys sitoi suuren osan Venäjän armeijasta ja hidasti siten Venäjän sotaretkeä.

Venäjän armeija eteni sodan alussa nopeasti ja menestyksekkäästi. Se saapui Bulgariaan ylittämällä Tonavan kesäkuussa 1877, ja 19. heinäkuuta erikoisjoukko onnistui miehittämään Balkanvuorten läpi kulkevan Šipkan solan. Eteneminen kuitenkin pysähtyi, kun 20. heinäkuuta käydyssä **ensimmäisessä Plevnan taistelussa** Osman paššan joukot saivat lyötyä venäläiset takaisin hänen hiljattain linnoittamastaan Plevnan kaupungista. Sama toistui **toisessa Plevnan taistelussa** 30. heinäkuuta ja **kolmannessa Plevnan taistelussa** 11.–12. syyskuuta.

Tässä vaiheessa Venäjän sodanjohto kutsui apuun insinööriupseeri Eduard Totlebenin, joka oli järjestänyt Sevastopolin puolustuksen Krimin sodan aikana. Totleben kannatti Plevnan piirittämistä. Tämä edellytti kaupungin saartamista katkaisemalla Plevnan ja Sofian välinen huoltotie, jota suojasi turkkilaisten linnoitusketju. Hankittuaan kotimaasta lisäjoukkoja venäläiset onnistuivat valtaamaan suojalinnakkeet yksi kerrallaan, mihin liittyi myös Suomessakin tunnettu Gornyi Dubnjakin taistelu.

Turkin armeijan muut komentajat eivät juuri kyenneet helpottamaan piiritetyn Plevnan tilannetta. Lopulta Osman pašša katsoi tilanteensa käyneen mahdottomaksi ja yritti murtautua joukkoineen ulos piirityksestä. Ulosmurtautumista seuranneessa **neljännessä Plevnan taistelussa** 10. joulukuuta hän kuitenkin kärsi tappion ja joutui antautumaan. Kotimaassaan Osman sai silti kansallissankarin maineen sinnikkyytensä ansiosta.

## Muuta
Tampereelle vuonna 1877 valmistunut Finlaysonin tehdasrakennus nimettiin Plevnaksi tehtaanjohtajan kunnianosoituksena Venäjän joukoissa palvelleille tehtaan työläisille.

## Lähteet

## Aiheesta muualla
Osman pašša

**Osman Nuri Pašša** (1832 Tokat – 14. huhtikuuta 1900 Konstantinopoli) oli Ottomaanien valtakunnan armeijassa palvellut marsalkka (mušir), joka muistetaan sinnikkäästä vastarinnastaan Plevnan piirityksessä Venäjän–Turkin sodan aikana vuonna 1877.

Osman valmistui Konstantinopolin sotilasakatemiasta, liittyi vuonna 1853 ratsuväkeen ja palveli Krimin sodassa 1853–1856. Hän osallistui myös kansannousujen kukistamiseen 1860 Libanonissa, 1867 Kreetalla ja 1871 Jemenissä. Hänet ylennettiin 1871 everstiksi, 1874 prikaatinkenraaliksi (*mirliva*) ja 1875 divisioonankenraaliksi (*ferik*). Kun sota Serbiaa vastaan puhkesi vuonna 1876, Osman nimitettiin Vidiniin sijoitetun armeijakunnan komentajaksi. Hän löi serbit nopealla hyökkäyksellä Saitšarissa ja Izvorissa, mistä hyvästä hänet ylennettiin *muširiksi*.

Seuraavana vuonna syttyi sota Venäjää vastaan, ja venäläisten ylitettyä Tonavan heinäkuussa 1877 Osman sai määräyksen siirtää armeijakuntansa nopeasti Vidinistä itään. Hän pääsi joukkoineen liikenteellisessä solmukohdassa sijainneeseen Plevnan kaupunkiin ja linnoittautui sinne. Venäläiset yrittivät 20. ja 30. heinäkuuta sekä 11. syyskuuta turhaan vallata Plevnan rynnäköllä, mutta Osmanin puolustus piti ja hän vain vahvisti jatkuvasti linnakettaan. Venäläisille ei jäänyt muuta mahdollisuutta kuin saartaa Plevna katkaisemalla sen huoltoyhteydet Sofiaan. Plevnan piiritys sitoi pääosan Venäjän armeijasta pohjois-Bulgariaan useiden kuukausien ajaksi ja viivästi siten turkkilaisten tappiota sodassa.

Osman yritti lopulta 9. joulukuuta murtautua ulos piirityksestä, mutta haavoittui ja joutui antautumaan seuraavana päivänä. Tästä huolimatta hän sai Turkissa kansallissankarin maineen ja hänet palkittiin ghasin arvonimellä. Hän joutui olemaan sotavankina Venäjällä vuoteen 1878. Palattuaan Osman sai tehtäväkseen uudelleenjärjestää Ottomaanien armeijan Euroopassa ja toimi valtakunnan sotaministerinä lyhyttä katkosta lukuun ottamatta vuoteen 1888. Hänet nimitettiin myös sulttaanin hovimarsalkaksi ja kenraaliadjutantiksi.

## Lähteet

## Aiheesta muualla
Lombard Log Hauler

**Lombard Log Hauler** () oli ensimmäisiä käytännössä toimineita telaketjuvetoisia kulkuneuvoja. Tämän veturia ulkoisesti muistuttaneen, tukkipuiden siirtoa varten rakennetun koneen kehitti ja rakensi seppä *Alvin Orlando Lombard*. Hän valmisti metsätyökaluja Yhdysvaltojen Mainessa ja oli siksi tietoinen kaadetun puuston kuljetusongelmista. 

Vuosina 1901-1917 Lombardin paja valmisti yhteensä 83 työkonetta. Alun perin konetta valmistettiin höyrykoneella, myöhemmin dieselmoottorilla varustettuna. Takana olivat vetävät telaketjut ja edessä joko jalakset tai pyörät. Kulkuneuvo painoi noin 10 tonnia ja sen huippunopeus oli noin 11 km/h. Vaihteita löytyi kolme eteen ja yksi taakse.

## Lähteet
Osaka Dome

**Osaka Dome** () on baseballstadion Japanissa, Osakan kaupungissa. Vuonna 1997 valmistunut stadion oli baseball seura Osaka Kintetsu Buffaloesin kotiareena vuoteen 2004 saakka. Vuodesta 2005 Osaka Domea on käyttänyt Orix Buffaloes, kun Osaka Kintetsu Buffaloes ja Orix BlueWave yhdistyivät.

Elektroniikkayritys Kyocera on ostanut oikeuden areenan nimeen vuonna 2006. Tällöin areenasta puhutaan nimellä Kyocera Dome Osaka. Sopimus on voimassa maaliskuuhun 2014 saakka.

Baseballotteluiden lisäksi areenalla järjestetään myös konsertteja. Osaka Domessa ovat maailmanlaajuisesti tunnetuista artisteista esiintyneet muun muassa Bon Jovi, AC/DC, Céline Dion, The Police, Red Hot Chili Peppers, Madonna, Aerosmith, The Who, The Rolling Stones sekä U2.

## Lähteet

## Aiheesta muualla
Lombard

**Lombard** voi tarkoittaa ainakin seuraavia asioita:

* Lombard Log Hauler, ensimmäisiä telaketjullisia metsätyökoneita
* Lombard Street, katu Yhdysvaltojen San Franciscossa

## Henkilöt
* Alain Lombard (s. 1940), ranskalainen kapellimestari
* Carole Lombard (1908–1942), yhdysvaltalainen näyttelijä
* Claude Lombard (1945–2021) belgialainen laulaja
* Éric Lombard (s. 1958), ranskalainen poliitikko ja ministeri
* Fleur Lombard (1974–1996), brittiläinen palomies
* Héctor Lombard (s. 1978), kuubalais-australialainen judoka ja vapaaottelija
* Karina Lombard (s. 1969), tahitilaissyntyinen näyttelijä
* Maurice Lombard (1904–1965), ranskalainen historiantutkija
* Yvonne Lombard (s. 1929), ruotsalainen näyttelijä.

## Katso myös
* Lombardi
Vaahteraliigan kausi 1995

**Vaahteraliigan kausi 1995** oli Vaahteraliigan 16. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteeksi karsimaan sarjapaikasta I-divisioonaan kahden parhaan joukkueen kanssa.

Vaahteramaljassa Helsinki Roosters voitti East City Giantsin luvuin 36–14 katkaisten siten Giantsin neljä vuotta jatkuneen mestaruusputken. Pronssia voitti Porvoon Butchers.

Uusi joukkue sarjassa oli tamperelainen Pyynikki Patriots, joka nousi sarjaan I-divisioonan karsintaottelusta. Kauden päätteeksi Vantaan TAFT hävisi karsintaottelunsa ja putosi I-divisioonaan.

## Runkosarja

## Pudotuspelit

## Lähteet
Icona Pop

**Icona Pop** on ruotsalainen popduo, jonka Caroline Hjelt ja Aino Jawo perustivat vuonna 2009. Hjelt (s. 8. marraskuuta 1987) ja Jawo (s. 7. heinäkuuta 1986) opiskelivat samassa tukholmalaisessa konservatiossa, mutta tapasivat sattumalta eräissä juhlissa helmikuussa 2009 ja päättivät perustaa yhtyeen. Aino Jawo on ruotsinsuomalainen, hänen äitinsä on suomalainen ja isä gambialainen.

Icona Pop on toiminut muun muassa Miley Cyrusin lämmittelijänä tämän Bangerz Tour -kiertueella. Yhtye on julkaissut kaksi studioalbumia: ensimmäisen, yhtyeen nimeä kantavan debyyttialbumin duo julkaisi marraskuussa 2012 ja toisen, Suomessakin menestyneen albuminsa, joka kantaa nimeä *This is... Icona Pop* duo julkaisi syyskuussa 2013. Yhtyeen menestyneimpiin kappaleisiin kuuluvat ”I Love It”, ”Girlfriend” ja ”All Night”. Icona Pop julkaisi vuonna 2023 kolmannen albuminsa Club Romantechin kymmenen vuoden tauon jälkeen.

## Diskografia
### Studioalbumit
**[[Icona Pop (albumi)|Icona Pop]]* (2012)
**[[This Is... Icona Pop]]* (2013)
**[[Club Romantech]]* (2023)

### EP:t
**Nights Like This* (2011)
**Iconic* (2012)
**Emergency* (2015)

### Singlet
*"Manners" (2011)
*"I Love It" (feat. Charli XCX) (2012)
*"We Got the World" (2012)
*"Girlfriend" (2013)
*"All Night" (2013)	
*"Just Another Night" (2014)
*"Emergency" (2015)
*"Someone Who Can Dance" (2016)
*"Next Mistake" (2019)
*"Off of my mind" (2021)

## Lähteet

## Aiheesta muualla
Lucasinterrieri

**Lucasinterrieri** (*Lucas Terrier*) on englantilainen koirarotu. Sitä ei ole virallisesti tunnustettu FCI:ssä eikä suurimmissa kansallisissa kenneljärjestöissä. Sitä ei tule sekoittaa myöhemmin Skotlannissa luotuun rotuun nimeltä sporting lucas terrier, jonka United Kennel Club on hyväksynyt.

## Ulkomuoto

Lucasinterrieri on pienempi ja sillä on myös pienempi pää kuin nykyisellä sealyhaminterrierillä. Se voi olla väriltään joko ruskea eri sävyissään (mm. fawn, punainen, tummanruskea) tai kaksivärinen. Ensiksi mainitulla sallitaan tumma satula ja valkoiset merkit. Kaksivärisen pohjaväri on valkoinen, jossa on tummemmat (ruskeat, mäyränharmaat tai mustat) laikut; siinä voi toisinaan olla myös kolmea väriä (valkoinen-black&tan tai valkoinen-mäyränharmaa-tan). Uroksen säkäkorkeus on 25–30 cm ja paino 6–9 kg, nartulla vastaavat mitat ovat 22,5–27,5 cm ja 5–8 kg.

## Luonne ja käyttäytyminen

Lucasinterrieri on luonteeltaan lempeä, eikä sen tule olla aggressiivinen.

## Alkuperä
Rotu on nimetty kehittäjänsä, Lucasin baronettiin kuuluneen ja Konservatiivipuolueessa vaikuttaneen parlamentaarikon Sir Jocelyn Morton Lucasin (1889–1980) mukaan. Innokkaana metsästäjänä hän alkoi kasvattaa sealyhaminterrierejä fasaanin ja kaniinin metsästykseen ja risteytti niitä norfolkinterrierin kanssa parantaakseen haluttuja työskentelyominaisuuksia. Eräiden lähteiden mukaan hän käytti jalostukseen myöhemmin myös lyhytraajaisia spanieleita, jotta haukkuminen metsästyksen aikana saatiin jalostettua työskentelyominaisuuksiin. Eräiden lähteiden mukaan rotu olisi jalostettu alun perin rottien, saukkojen ja mäyrien metsästykseen.

Sir Lucasin tultua vanhaksi hänen jalostustyötään jatkoi rouva Enid Plummer, ja kumpaisenkin kuoltua 1980-luvulla kasvatustyö siirtyi rouva Jumbo Frostille. Frost perusti *Lucas Terrier Club* -rotujärjestön ja jatkoi kasvatusta omaan kuolemaansa eli vuoteen 2009 asti.

Sir Lucas oli toivonut, ettei hänen metsästysterrieristään tehtäisi koskaan show-koiraa. Vastoin hänen tahtoaan rotua alettiin kuitenkin kasvattaa rotujärjestön perustamisen jälkeen myös perhekoiraksi, ja nykyisin sen pääasiallinen käyttötarkoitus on toimia seura- ja näyttelykoirana.

### Sporting Lucas Terrier
Lucasinterrierin jalostuksen suunnasta huolestuneena Brian Plummer risteytti rotuun ns. working russell-terrieriä ja erinäisiä *fell*-tyyppisiä (pohjoisenglantilainen terrierityyppi, joihin kuuluu mm. lakelandin- ja patterdalenterrieri) metsästysterrierejä saadakseen hyvät käyttöominaisuudet takaisin. Lucas Terrier Club ei kuitenkaan hyväksynyt näitä koiria rekisteriinsä, sillä ne eivät olleet enää puhdasrotuisia lucasinterrierejä. United Kennel Club tunnusti sporting lucas terrierin vuonna 2002 nykyisellä nimellään, joka korostaa sen jalostuksen pääpainoa tehokkaana työkoirana ja halua säilyttää sen käyttöominaisuudet.

## Lähteet
### Viitteet
Spyfiles

**The Spyfiles** eli suomeksi **Vakoilukansiot** (jossain m. *Spy files* t. *Spy Files*) on Wikileaksin paljastushanke. Siinä kerrotaan että kansalaisten vakoilu on arkipäivää ja teollisuudenhaara, jolla tienataan miljardeja. 300 asiakirjaan perustuvaa tietoa on että esim. 160 yritystä 25 eri maassa toimii alalla, ja myös hallitukset vakoilevat kansalaisiaan haittaohjelmien avulla ja puhelinvakoiluna.

Vakoilua tehdään internetin valvontana, troijalaisina, puhelinten valvontana, äänitunnistuksina, tekstiviestien valvontana ja GPS-seurantana.

## Kotisivu
* wikileaks.org/the-spyfiles.html

## Lähteet
*www-sivusto: tietokone.fi/artikkeli/uutiset/wikileaks_paljastus_kansalaisten_vakoilu_on_miljardibisnesta  Otsikko: WikiLeaks-paljastus: kansalaisten vakoilu on miljardibisnestä, Teksti: Samuli Kotilainen, 2.12.2011.
* wikileaks.org/The-Spyfiles-The-Map.html
Noppa (televisio-ohjelma)

**Noppa** oli Yle TV1 -kanavalla vuosina 1973–1981 esitetty suomalainen lastenohjelma, jossa pyrittiin opettamaan lapsille leikin avulla uusia asioita. TV1:n lasten- ja nuortentoimitus kehitti ohjelman yhdessä Jyväskylän yliopiston kanssa yhdysvaltalaisen Seesamtien esikuvan pohjalta. Ohjelmaa juonsivat syksystä 1974 alkaen Maria Asikainen ja Heikki Takkinen. 

Ohjelma palkittiin vuonna 1977 tiedonjulkistamisen valtionpalkinnolla. Palkittuun työryhmään kuuluivat professori Pirkko Liikanen ja kansainvälisyyskasvattaja Helena Allahwerdi sekä toimittajat Antero Ikonen, Sirppa Sivori-Asp ja Ulpu Tolonen. Nopan tekijöihin kuuluivat ensimmäisinä vuosina myös lastentarhanopettaja Marja Asikainen, piirustuksenopettaja Maikki Mäkelä ja graafikko Eino Lilja.

Nopan tavoitteena oli antaa lapsille oppimisvalmiuksia koulua varten sekä poistaa lasten eriarvoisuutta Suomessa, jotta kaikilla olisi mahdollisuus oppia samat koulussa tarvittavat käsitteet.

Noppa-konsepti kehittyi ja laajeni jatkuvasti. Esimerkiksi vuoden 1975 alusta neljästi viikossa esitetty ja yhdeksän toimittajan voimin tehty *Noppa* jakautui neljään osaan. ”Minä-Noppa” oli tarkoitettu vahvistamaan lapsen identiteettiä, ”Pallo-Noppa” käsitteli yhteiskuntaa ja ympäristöä, ”Noppa-Noppa” ohjasi lasta tuottamaan ja käyttämään kulttuuria ja ”Kello-Noppa” käsitteli pikkulapsille vaikeaa aikakäsitystä. Tv-ohjelmien oheismateriaalina julkaistiin Noppa-kirjoja ja perhepäivähoitajille lähetettiin opastuskirjeitä ohjelmien hyödyntämistavoista, kuten oheisleikeistä. Noppa oli myös yksi tutkituimmista tv-ohjelmista ja sitä kehitettiin tutkimustulosten perusteella.

Keväällä 1980 *Noppaa* kehitettiin vähemmän opettavaiseksi ja myös mielikuvitukseen vetoavaksi. Uudistuksen jälkeen syksyllä 1980 ohjelman nimeksi tuli *Vilkkilän Noppa* ja siitä vuoden kuluttua *Vilkkilässä*, kunnes ohjelmatyyppi lopetettiin vuoden 1981 lopussa.

## Lähteet

## Aiheesta muualla
* Elävä arkisto: Noppa 
* Helena Allahwerdin ja Pirkko Liikasen muistelmia Noppa-projektista
Noppa (täsmennyssivu)

**Noppa** tarkoittaa seuraavia asioita:

* arpanoppa, arpomisväline
* Noppa, suomalainen lastenohjelma
* Noppa, järvi Kuhmoisissa
* Noppa eli Nopankylä, kylä Ilmajoella
* Noppa Oy, Noppa-jutusta tunnettu suomalainen rakennusliike.
* noppakivi, pinnoitemateriaali
Marina Ginestà

**Marina Ginestà** (29. tammikuuta 1919 Toulouse – 6. tammikuuta 2014 Pariisi) oli ranskalainen toimittaja ja Espanjan sisällissodan veteraani, joka esiintyy yhdessä sodan tunnetuimmista valokuvista.  

## Elämä
Ranskalaisessa Toulousen kaupungissa syntynyt Ginestà muutti perheineen 11-vuotiaana Barcelonaan. Espanjan sisällissodan sytyttyä vuonna 1936 hän palveli vapaaehtoisena toimittajana ja tulkkina. Ginestà oli muun muassa Kansainvälisten prikaatien mukana kulkeneen Pravdan kirjeenvaihtajan, kirjailija Mihail Koltsovin avustajana. Hän oli tulkkina myös kuuluisassa haastattelussa, jossa Espanjan anarkistien johtohahmoihin kuulunut Buenaventura Durruti arvosteli kärkkäästi liittolaisensa Neuvostoliiton poliittista järjestelmää ja diktaattori Stalinia.

Sodan päätyttyä vuonna 1939 Ginestà pakeni Meksikon kautta Dominikaaniseen tasavaltaan, josta hän joutui lähtemään diktaattori Rafael Trujillo vainojen takia vuonna 1949. Belgialaisen diplomaatin kanssa avioitunut Ginestà palasi 1950-luvun alussa Barcelonaan, josta hän muutti myöhemmin Pariisiin.

## Valokuva
Marina Ginestàn kuuluisan valokuvan otti saksalaisen sotakuvaaja Hans Gutmann (myöh. Juan Guzmán) 21. heinäkuuta 1936 Barcelonassa sijaitsevan Colón-hotellin katolla. Mustavalkoisessa kuvassa 17-vuotias Ginestà poseeraa kivääri selässään. Se on yksi tunnetuimmista Espanjan sisällissodan aikaisista valokuvista, joka on myöhemmin esiintynyt muun muassa kirjojen kansikuvissa. 

Vaikka kuvasta tuli vuosien saatossa yksi sodan hävinneiden tasavaltalaisten ikoneista, ei Ginestà itse ollut tietoinen valokuvan olemassaolosta, eikä kukaan myöskään tiennyt vuosikymmeniin siinä esiintyneen tytön henkilöllisyyttä. Vasta vuonna 2006 Gutmannin arkistoja tutkinut toimittaja onnistui jäljittämään kuvassa esiintyvän henkilön muun muassa Mihail Koltsovin päiväkirjamerkintöjen sekä muiden otettujen valokuvien perusteella. Hans Gutmann oli Ginestàn kuvaa arkistoidessaan kirjoittanut hänen sukunimensä väärin, jonka vuoksi henkilöllisyys pysyi tuntemattomana.

Valokuvan ottanut Hans Gutmann (1911–1982) pakeni sodan jälkeen kotimaansa Saksan natsihallintoa Meksikoon, jossa hän loi merkittävän uran valokuvaajan nimellä Juan Guzmán. Hän tuli tunnetuksi kuvattuaan 1950-luvulla meksikolaisten taiteilijoiden Frida Kahlon ja Diego Riveran tuotantoa ja työskentelyä.

## Katso myös
*Kaatuva sotilas

## Lähteet
Jura Museum

**Jura Museum** on Eichstättissä Saksassa sijaitseva luonnonhistorian museo, jossa on suuri näyttely Solnhofenin louhoksesta löydetyistä jurakautisista fossiileista. Museon näyttelyyn kuuluvat meressä eläneet matelijat, *[[Lentoliskot|Pterosaurus]]* ja yksi näyte ''Archaeopteryx''-linnusta. Museon viimeisin hankinta on hyvin säilynyt ''Juravenator''-dinosauruksen luuranko. Museo omistaa myös suuren akvaarion, jossa esitellään trooppisia kaloja ja koralleja.

## Aiheesta muualla
* Museum description
Elizabeth Fry

**Elizabeth Fry** (o.s. Gurney; 21. toukokuuta 1780 – 12. lokakuuta 1845) oli englantilainen kveekari ja filantrooppi, joka toimi erityisesti naisvankiloiden uudistamiseksi. 

Fry syntyi tunnettuun Gurneyn kveekarisukuun Norwichissa vuonna 1780.  Fryn omat päiväkirjamerkinät osoittavat, että hänen sosiaalinen omatuntonsa heräsi raamattuopetuksen ansiosta. Avioiduttuaan vuonna 1800 hän muutti miehensä kanssa Lontooseen, jossa hän vieraili Newgaten vankilassa ja alkoi toimia siellä tapaamiensa naisvankien ja lasten auttamiseksi. Aluksi hän keskittyi lasten oloihin, mutta kiinnitti pian suuremman huomionsa naisten ahdinkoon. Hän rohkaisi muita keskiluokan naisia ​​käymään vankiloissa ja perustamaan opetusryhmiä vankien osaamisen parantamiseksi. Kurinalaisuus ei ollut hänen päätavoitteensa, mutta ehdotti naisvangeille sääntöjä ja pyysi heitä päättämään niistä äänestämällä. Hän ei keskittynyt heidän rikkomuksiinsa, vaan heidän käyttäytymisensä. Hänestä tuli ensimmäinen nainen, joka esitti todisteita Britannian parlamentissa. 

Asunnottomien asiaa hän alkoi ajaa talvella 1819–1820 nähtyään kuoliaaksi paleltuneen nuoren pojan ruumiin Lontoossa ja auttoi perustamaan kodittomille yönsuojia. Järjestelmä menestyi ja Elizabeth Fryn johtama naisten komitea laajensi toiminnan Lontoon rajojen ulkopuolelle esimerkiksi Brightoniin.

Vuonna 1840 Fry perusti Lontoossa järjestön *Society of Protestant Sisters of Charity* sekä laitoksen sairaanhoitajien kouluttamista varten. Siellä harjoittelevat olivat käytännön työssä Guy's Hospitalissa ja St Thomas' Hospitalissa. Vuoteen 1857 mennessä järjestöön liittyneitä sairaanhoitajia oli 90. Sairaanhoidon uranuurtaja Florence Nightingale piti Fryta esikuvanaan, ja monet Fryn koulussa opiskelleista hoitajista toimivat haavoittuneiden sotilaiden hoitajina Nightingalen alaisuudessa Krimin sodassa.

Bank of Englandin julkaisemissa viiden punnan seteleissä on kääntöpuolella Elizabeth Fryn kuva vuosien 2001–2015 sarjoissa.

## Lähteet
Plummerinterrieri

**Plummerinterrieri** (*Plummer Terrier*) on englantilainen koirarotu, jota FCI ei ole toistaiseksi tunnustanut.

## Ulkomuoto
Plummerinterrieri muistuttaa working russellinterrieriä, joskin on tätä korkeampi ja vankkarakenteisempi. Sen karvapeite on lyhyt ja sileä. Sen pääväri on tuleen vivahtava kuparinpunainen, jossa on valkoiset merkit. Uroksen säkäkorkeus on 31,5-36,5 cm (ihanne 34 cm) ja nartun 28,5-33,5 cm (ihanne 31 cm).

## Alkuperä

Plummerinterrieri syntyi 1960-luvulla, kun Englantiin muuttanut walesilaissyntyinen kirjailija-opettaja David Brian Plummer risteytti rohkeisiin mutta hiljaisiin eteläwalesilaisiin terriereihin wiltshireläisiä koiria - sekä myöhemmin working russell-terrierin (tavoitteena oikeanlaiset olkapäät), patterdalenterrierin (vähentääkseen aggressiota), bullterrierin (tavoitteena voimakkaampi pää), kettuterrierin ja beaglen (tavoitteena vahvempi ääni ja parempi hajuaisti). Hän käytti jalostamaansa terrierilinjaa kaniinin ja rotan, mutta myös ketun metsästykseen. Alun perin rotua pidettiin russellinterrierin muunnoksena, minkä jälkeen sitä kutsuttiin toisinaan nimellä *Huddlesford Working Terrier*. Vuoden 1976 jälkeen Jack Russell Club ei enää rekisteröinyt sitä, ja se saavuttikin myöhemmin tunnustuksen omana rotunaan.

## Lähteet
Punavesilisko

**Punavesilisko** (*Pseudotriton ruber*) on *[[Pseudotriton]]*-sukuun kuuluva laji. Se on sukua lajille *P. montanus*. Se liikkuu öisin.

## Ulkonäkö ja koko

Aikuisen yksilön pituus on 10–17&nbsp;cm. Pääväritys on punainen ja ihossa on mustia täpliä. Punaisen värityksensä takia punavesilisko muistuttaa punatäplävesiliskon 
(*Notophthalmus viridescens*) nuoruusvaihetta. Ruumis on tukeva. Jalat ja häntä ovat lyhyet.

## Levinneisyys ja elinympäristö

Punavesiliskoa tavataan Yhdysvaltojen itäosassa. Sen pääasiallista elinympäristöä ovat lähteet ja virtaavat vedet. lajia esiintyy myös metsissä ja niityillä.

## Lisääntyminen

Punavesiliskon parittelu on yksinkertaisempaa kuin muiden saman sukuisten lajien. Parittelun ja munimisen välissä saattaa kulua aikaa kuukausia. Naaras munii maalle tai veteen syksyllä. Munien määrä on noin 70-90. Toukan kuoriutumisesta lopulliseen muodonmuutokseen kuluu aikaa suurin piirtein puolestatoista vuodesta kolmeen ja puoleen vuoteen.

## Ravinto

Punavesilisko syö pieniä selkärangattomia ja pienempiä sammakkoeläimiä.

## Lähteet